armvectores/hy_wikipedia_2023 huggingface dataset:
Բհեգմա

Բհեգմա, լիճ Կիլիկիայում, Տարսոն քաղաքից հարավ։ Նշանակված է Կիպերտի քարտեզում՝ Bhegma ձևով։


== Ծանոթագրություններ ==
Կարաջա (Գյումուշխանեի գավառ)

Կարաջա, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։ Գտնվում էր Գայլ գետի աջ վտակ Գելեվարա գետի ձախ ափին, Գյումուշխանե քաղաքից հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Յանաուլ (գյուղ, Շուշնուրսկի գյուղխորհուրդ)

Անվան այլ կիրառումների համար տե՛ս՝ ՅանաուլՅանաուլ (ռուս.՝ Янаул, բաշկիրերեն՝ Яңауыл), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տաշքենդյան համաձայնագիր

Տաշքենդյան համաձայնագիր, ստորագրվել է 1992 թվականի մայիսի 5-ին, Տաշքենդում՝ ՌԴ, ՀՀ, ԱՀ, Վրաստանի այլ հանրապետությունների միջև։ Ըստ համաձայնագփ՝ ՀՀ-ի, ԱՀ-ի և Վրաստանի համար սահմանվել են սպառազինության համահավասար չափաբաժիններ. Անդրկովկասի յուրաքանչյուր հանրապետություն պետք է ստանար մինչև 220 տանկ, 285 հրետանային կայանք, 110 մարտական ինքնաթիռ և 50 հարվածային ուղղաթիռ։ Սպառազինության նման բաշխումը ԱՀ չի ընդունել և համաձայնագիրը չեղյալ հայտարարելու յուրահատուկ ձև է ընտրել՝ իր սեփականությունը հայտարարելով Ադրբեջանի տարածքում տեղակայված անդրկովկասյան զորամիավորումների ռազմական ինքնաթիռներն ու ուղղաթիռները, զինամթերքի պահեստները։ Ըստ հավաստի աղբյուրների՝ միայն ծանր զինտեխնիկան (տանկ, զրահապատ մեքենա, հրետանի) իր թվաքանակով գերազանցում էր Հայաստանին 15%-ով, Վրաստանին՝ 27%-ով։ Ադրբեջանում տեղակայված 4-րդ բանակի տրամադրության տակ կար 1310, Հայաստանում 7-րդ բանակն ուներ 1107, իսկ 31-րդ բանակային կորպուսը Վրաստանում՝ 995 միավոր ծանր հրետանի։ Տարատեսակ զինամթերքի քանակի առումով Ադրբեջանը գերազանցում էր Հայաստանին և Վրաստանին միասին վերցրած։ Ադրբեջանի տարածքում առկա էր մեկ ռազմավարական, երկու օկրուգային և երեք դիվիզիոնային զինապահեստներ (յուրաքանչյուրում՝ 150-200 վագոն), որոնց ընդհանուր տարողությունը կազմում էր հազարավոր վագոններ։ Ռազմական նման ներուժի առկայությունը, մասնավորապես ՀՀ-ի նկատմամբ գերազանցությունը, ԱՀ ղեկավարությանը վստահություն էր ներշնչել Ղարաբաղյան հիմնախնդիրը բացառապես ռազմական միջոցներով լուծելու համար։
Սալտիկովսկի գյուղական խորհուրդ (Կոնոտոպսկի շրջան)

Սալտիկովսկի գյուղական խորհուրդ  (ուկրաիներեն՝ Салтиківська сільська рада), Ուկրաինայի Սումիի մարզի Կոնոտոպսկի շրջանում։
2001 թվականի տվյալներով Սալտիկովսկի գյուղական խորհրդում բնակվում էր 1008 մարդ։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մանրաբլուր

Մանրաբլուր, արմատական ապարներից կազմված, տարբեր ձև ունեցող, անկանոն տարածված բլուր և բլուրների խմբեր (50-100 մ հարաբերական բարձրությամբ), որոնք միմյանցից բաժանվում են գոգավորություններով (երբեմն զբաղված լճերով) կամ հովիտներով։ Մանրաբլուրներ առաջանում են լեռնային երկրներում (ապարների լիթոլոգիական կազմի խայտաբղետության դեպքում) ցամաքային կլիմայի պայմաններում՝ երկարատև դենուդացիայի հետևանքով։ Մանրաբլուրների բնորոշ օրինակ են Ղազախական մանրաբլուրները։
Քացախ

Քացախ, գիտնականների կատարած երկարատև ուսումնասիրությունները ցույց են տվել, որ խնձորը և խնձորից պատրաստված քացախը օժտված են մի շարք օգտակար հատկություններով, որոնց շնորհիվ էլ լայնորեն կիրառվում են ոչ ավանդական բժշկության մեջ։ Մասնագետները խորհուրդ են տալիս խնձորի քացախը օգտագործել ուռուցքների առաջացումը կանխելու, մարսողությունը լավացնելու համար, իսկ գոլ քացախաջուրը խմում են թունավորումների դեպքում։ Քացախն ունի միզամուղ հատկություն, հիանալի ախտահանող միջոց է, արդյունավետ է աղիքային հիվանդությունների դեպքում։ Խնձորի քացախը՝ կանոնավոր օգտագործման դեպքում, կանխարգելում է օրգանիզմում տրոհման արդյունքում առաջացած նյութերի կուտակումը։ Պայքարում է ծերացման դեմ։ Սակայն պետք է հիշել, որ քացախի օգտագործումը չարաշահելու դեպքում առաջացնում է անեմիա, քացախաթթուն կարող է վնասել լյարդին, դառնալ խոցային կոլիտի պատճառ։ Նշենք, որ քացախի օգտագործումը պետք է սահմանափակել նյարդային և կանացի հիվանդությունների դեպքում։ Քացախը նաև մաքրում է արյունն ու կիրառվում է հոդացավերի դեպքում։ Հատուկ եփուկ ստանալու համար պետք է 150 մլ գոլ ջրի մեջ լուծել 2 թ/գ խնձորի քացախ և 5 կաթիլ յոդինոլ։ Խմել նախաճաշից կամ ընթրիքից կես ժամ առաջ (օրը 1-2 անգամ)։ Յոդինոլի փոխարեն կարելի է օգտագործել դեղնենու ոգեթուրմ (10 կաթիլ)։ Ավիտամինոզ և անուժականության դեպքում՝ պետք է լուծել 2 թ/գ խնձորի քացախը 200 մլ եռացրած կամ հանքային (առանց գազ) ջրի մեջ։ Խմել օրը 3 անգամ՝ ուտելու ընթացքում։ Շարունակել 30 օր, ընդմիջել՝ 14 օր և կրկնել։ Քացախն օգտակար է նաև անքնության դեպքում. Խառնել 6 ճ/գ խնձորի քացախը 10 թ/գ մեղրի հետ։ Ուտել 2-4 թ/գ՝ քնելուց առաջ։ Շարունակել՝ մինչև վիճակի բարելավում։ Քացախը նաև լավ ջերմիջեցնող է։ Փափուկ սրբիչը թաթախել քացախաջրի մեջ (լուծել 1 ճ/գ քացախը 500 մլ եռացրած-հովացրած ջրի մեջ) և արագ շփել հիվանդի մարմինը՝ ամբողջությամբ։
Ռեցոալիո

Ռեցոալիո (իտալերեն՝ Rezzoaglio), կոմունա Իտալիայի Լիգուրիա մարզի Ջենովա գավառում։
Բնակչությունը կազմում է 1149 մարդ (2008 թվականի տվյալներով)։ Բնակչության խտությունը՝ 11 մարդ/կմ²։ Տարածքը՝ 105 կմ²։ Փոստային ինդեքս՝ 16048։ Հեռախոսային կոդ՝ 0185։
Բնակավայրի հովանավորն է Սուրբ Սան Տերենզիանոն։


== Ժողովրդագրություն ==
Բնակչության դինամիկա.


== Կոմունայի վարչակազմ ==
Հեռախոսահամար՝ 0185 870015
Էլեկտրոնային փոստ՝ info@comune.rezzoaglio.genova.it
Պաշտոնական կայք՝ http://comune.rezzoaglio.genova.it/rezzoaglio/ Archived 2007-02-04 at the Wayback Machine.


== Արտաքին հղումներ ==
http://comune.rezzoaglio.genova.it/rezzoaglio/ Archived 2007-02-04 at the Wayback Machine.
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Շագանակագույն հողեր

Շագանակագույն հողեր, չոր տափաստանային հողերի տիպ։ Տարածված են Մոնղոլիայում, Հյուսիսային Չինաստանում, ԱՄՆ-ում, Արգենտինայում, Ռուսաստանում, Ղազախստանում,  և այլն։ Շագանակագույն հողերը ձևավորվել են խիստ ցամաքային և չորային կլիմայական պայմաններում։ Շագանակագույն հողերի տարածման գոտուն յուրահատուկ է արդյունավետ խոնավության անբավարար քանակը, չլվացվող ջրային ռեժիմը։ Հողառաջացնող ապարները կարբոնատային նստվածքներն են, որոնցում գերակշռում են լյոսանման կավավազները, լյոսերը, կարբոնատային ավազները, ավազակավերը, ալյուվիալ բերվածքները, իսկ լեռնային երկրներում՝ հրաբխային և նստվածքային ապարների հողմահարումից առաջացած էլյուվիալ, էլյուվիալ-դե- լյուվիալ և դելյուվիալ խճով և կարբոնատներով հարուստ կավավազները և ավազակավերը։
Շագանակագույն հողերը պարունակում են մեծ մասամբ գիպս (հատկապես պրոֆիլի ստորին շերտերում) և կարբոնատներ։ Կլանող կոմպլեքսը հագեցված է հողալկալիական մետաղներով՝ կալցիումով (70-80%) և մագնեզիումով (15-30%)։ Շագանակագույն հողերի զգալի մասն ալկալիացած է։ Չալկալիացած հողերում ջրալույծ աղերի քանակը չի անցնում 0,2-0,3%-ից, ալկալիացած հողերի վերին հորիզոններում հասնում է 0,2-0,3, իսկ ստորին հորիզոններում (120-170 սմ) 0,5-2%-ը։ Ըստ հումուսի քանակի և կազմի, աղային պրոֆիլի, կարբոնատների, գիպսի, դյուրալույծ աղերի պարունակության շագանակագույն հողերը բաժանվում են 3 ենթատիպի՝ մուգ շագանակագույն, շագանակագույն և բաց շագանակագույն։Հումուսի պարունակությունը կախված է մեխ․ կազմից, մուգ շագանակագույն, կավային և կավավազային հողերում 3,5-4,5% է, թեթև կավավազային և ավազակավային հողերում՝ 2,5-3% , տիպիկ շագանակագույն հողերում համապատասխանաբար՝ 2,5-3,5 և 2,0-2,5% , բաց շագանակագույն հողերում՝ 1,5-2,5% և 1,2-1,8%։ Շագանակագույն հողերը, ունեն չեզոք կամ թույլ հիմնային ռեակցիա (pH 7,0-7,5)։ Ըստ մեխ․ կազմի լինում են ծանր, միջին և թեթև կավավազային, ավազակավային և ավազային։
ՀՀ-ում շագանակագույն հողերը (333 հզ․ հա կամ հանրապետության ընդհանուր տարածքի 11,2%) զբաղեցնում են Արարատյան գոգահովտի և Արփա ու Որոտան գետերի միջին հոսանքին հարող շրջանների՝ ծովի մակերևույթից 1250-1700 մ բարձրության վրա գտնվող բլրաթմբային թեք հարթությունները։ Ձևավորվել են էլյուվիալ, էլ-յուվիալ-դելյուվիալ և դելյուվիալ խճերով հարուստ կարբոնատային կավավազների և ավազակ ավեր ի վրա։ ՀՀ-ում շագանակգույն հողերը բնութագրվում են հումուսային հորիզոնների ոչ մեծ հզորությամբ (30-60 սմ), զգալի կարբոնատայնությամբ, որը նպաստում է կարբոնատային ցեմենտացած հորիզոնի առաջացմանը, ինչպես մակերեսային, այնպես էլ խորքային քարքարոտությամբ։ Գյուղատնտեսական նպատակներով օգտագործվում է շագանակագույն հողերի մոտ 50% (վարելահողեր՝ 22%, բազմամյա տնկարկներ՝ 3,8%, խոտհարքներ՝ 0,7% և արոտավայրեր 13,7%)։ Շագանակագույն հողերիի գոտում մշակվում են հացահատիկային (ցորեն), կերային (առվույտ, կորնգան), տեխ․ (ծխախոտ) կուլտուրաներ։ Զարգացած է նաև խաղողագործությունը և այգեգործությունը։ Մշակությունը կատարվում է բացառապես ջրովի պայմաններում։
Սավդյա (Զավետինսկի շրջան)

Սավդյա (ռուս.՝ Савдя), գյուղակ (խուտոր) Ռուսաստանի Դաշնության Ռոստովի մարզի Զավետինսկի շրջանում։ Սավդյանսկի գյուղական համայնքի վարչական կենտրոնն է։
Կուրաժին

Կուրաժին (ուկրաիներեն՝ Куражин), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Կուրաժին գյուղում բնակվում էր 919 մարդ։ Բնակավայրը զբաղեցնում է 3394 կմ² տարածք։ Բնակչության խտությունը կազմում էր 270,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրանիդիոն

Կրանիդիոն  (հուն․՝ Κρανίδιον ή Κρανίδι), փոքր քաղաք Հունաստանում։ Գտնվում է ծովի մակարդակից 92 մետր բարձրության վրա, Պելոպոնես թերակղզու արևելքում, Արգոլիդա թերակղզու հարավային մասում, Աթենքից 83 կիլոմետր հարավ-արևմուտք, Էրմիոնիից 8 կիլոմետր դեպի արևմուտք, Էպիդավրոսից 28 կիլոմետր դեպի հարավ և 38 կիլոմետր Նաֆպլիոնից դեպի հարավ-արևելք։ Էրմիոնիդա համայնքի վարչական կենտրոն Ալգորիդա ծայրամասային միավորումում, Պելոպոնես պերիֆերիայում։ Բնակչությունը 4006 է՝ ըստ 2011 թվականի հաշվառման։
Կրանիդիոնում տեղակայված են մի քանի հայտնիների տներ, այդ թվում՝ սըր Շոն Քոններիի, թագավոր Վիլեմ Ալեքսանդր և թագուհի Մաքսիմ նիդերլանդական թագավորական զույգի տները։


== Աշխարհագրություն ==

Քաղաքը շրջապատված է ոչ բարձր, ձիթապտղի պուրակներով և ոչ մեծ անտառներով ծածկված լեռներով։ Քաղաքը տեղակայված է 6 կիլոմետր Պարտոխելիոն նավահանգստից դեպի հյուսիս-արևելք՝ Էգեյան ծովի Արգոլիկոս ծոցի ափին, միևնույն ժամանակ ափին տեղակայված են մի քանի մերձակա գյուղեր՝ ներառյալ Կիլասը և լողափում փոքր Դարուֆիի բնակավայրը։


== Կրանիդիոնի միություն ==
Կրանիդիոնի համայնքային միությունում մտնում են 10 բնակավայրեր։ Բնակչությունը 4441 է՝ ըստ 2011 թվականի հաշվառման։ Տարածքը 87,567 քառակուսի կիլոմետր.։


== Բնակչություն ==


== Ծանոթագրություններ ==
Ալավերդի Ֆայրոյան

Ալավերդի Հասրաթի Ֆայրոյան (1910, գ. Ցղուկ, Բիթլիսի նահանգ - ), հայ մանկավարժ, ՀԽՍՀ վաստակավոր ուսուցիչ, Երկրորդ համաշխարհային պատերազմի Խորհրդա-գերմանական ճակատի («Հայրենական մեծ պատերազմ», 1941-1945) մասնակից։
Ալավերդի Ֆայրոյանը, Մեծ եղեռնի տարիներին կորցնելով ծնողներին, մի կերպ տեղափոխվել է Արևելյան Հայաստան և մինչև 1929 թվականը ապրել մանկատներում։ 1929 թվականին ավարտել է Լենինականի մանկավարժական ուսումնարանը և ուսուցչական աշխատանք կատարել Արթիկի ու Անիի շրջաններում։ Ավարտել է 26 կոմիսարների անվան Անդրկովկասյան կուսակցական բարձրագույն դպրոցը, Երևանի հեռակա մանկավարժական ինստիտուտի պատմության ֆակուլտետը։
1941 թվականին զորակոչվել է բանակ։ Սովորել է Բաքվում, քաղղեկի դասընթացներում։ 1942 թվականին նշանակվել է 390-րդ դիվիզիայի 789-րդ գնդի 2-րդ գումարտակի 2-րդ վաշտի քաղղեկ։ Թեոդոսիայի մոտերքում նրանց գումարտակը շրջապատման մեջ է ընկնում։ Մարտի 21-ին Ֆայրոյանը ոտքից ծանր վիրավորվում է։ Նա իր մարտական ընկերների հետ արյունաքամ ընկած է լինում ռումբի պայթյունից առաջացած փոսում։ Այստեղ էլ նա գերի է ընկնում։ 1943 թվականի հունվարի 21-ին ուկրաինական պարտիզանների օգնությամբ, մի խումբ ռազմագերիների հետ միասին, Ա. Ֆայրոյանին հաջողվում է փախչել ճամբարից։ 1943 թվականի հունվար-մարտ ամիսներին ստեղծվում է 21 հոգուց բաղկացած հայկական պարտիզանակն ջոկատ, որը կոչվում էր «Պոբեդա»։
1944 թվականի հունվարի 21-ին «Պոբեդա» ջոկատը միանում է ԽՍՀՄ կրկնակի հերոս Սիդոր Կովպակի հրամանատարությամբ գործող պարտիզանական միավորմանը։ Ալավերդի Ֆայրոյանը 2-րդ վաշտի կուսկազմակերպության քարտուղարն էր և ականանետային ջոկատի հրամանատարը։ Մարտական գործողություններից մեկի ժամանակ Ֆայրոյանը ծանր վիրավորվում է և երկարատև բուժումից հետո տուն վերադառնում։
1945-1962 թվականներին Ալավերդի Ֆայրոյանը եղել է Լենինականի մանկավարժական տեխնիկումի տնօրենը։ Այնուհետև, մոտ տասը տարի, աշխատել է Լենինականի ժողկրթբաժնի վարիչի պաշտոնում։ 1971 թվականից ղեկավարել է ուսուցիչների կատարելագործման հանրապետական ինստիտուտի Լենինականի մասնաճյուղը։
Ալավերդի Ֆայրոյանը պարգևատրվել է «Հայրենական պատերազմի» երկրորդ աստիճանի շքանշանով և հինգ մարտական մեդալով։ Աշխատանքային գործունեության ընթացքում արժանացել է Լենինի շքանշանի, հինգ մեդալների ու մի շարք պատվոգրերի։


== Ծանոթագրություններ ==
Ժողովածու (2305)

Ժողովածու (2305), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 1671 թվականինՄալխաս գրիչի կողմից Շոշում։ Գրված է թղթի վրա, որը ունի 18×12 չափս։ Ձեռագիրը կազմված է 288 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Պահպանակը ունի 1 էջ, գրված է՝ մագաղաթի վրա՝ բոլորագիծ երկաթագրով։ Կազմը` կաշեպատ տախտակ դրոշմազարդ, աստառը՝ վարդագույն մետաքս։ Հիշատակարաններ՝ 244բ, 283բ։


== Բովանդակություն ==
Սիմ․ Ջուղայեցոյ քերականութին, տրամաբանութին, վասն անձին մարդոյ, մեկնութին Պրոկղի, ի գրոյ պատճառաց Արիստոտելի կամ Պրոկղի, Գր․ Կեսարացոյ անվանը քաղաբաց։


== Ծանոթագրություններ ==
Գանդի (գլխի հանդերձանք)

Գանդի (հինդի՝ गांधी टोपी), սպիտակ գլխարկ, որը պատրաստված է հնդկական բամբակյա գործվածքից՝ կհադիից։ Անվանվել է ի պատիվ Մահաթմա Գանդիի, որը հայտնի է դարձել Հնդկական ազգային-ազատագրական շարժման ժամանակ։ Սովորաբար կրում են Հնդկաստանի անկախության համար մարտնչող ակտիվիստները։


== Ծագում ==
Պատմականորեն նման ոճով գլխարկներ կրում էին Գուջարաթ, Ուտար Պրադեշ, Ռաջաստան, Բիհար, Արևմտյան Բենգալիա, Մահարաշտրա, Կառնատակա և Հնդկաստանի այլ նահանգներում։

Հադի նյութը օգտագործվել է սատյագրահայի համար կենցաղային նյութեր ստեղծելու համար։ Գույնն ընտրվել է որպես «բարձրագույն մաքրության» գույն, ըստ որի՝ գլխարկը հեշտ էր լվանալ։
Հարավային Աֆրիկայի բանտերում «նեգրեր» համարվող (նրանց մեջ մտնում էին նաև հնդիկներ, ինչպիսին Գանդին էր Հարավային Աֆրիկայում) բանտարկյալները պետք է կրեին գլխի նմանատիպ հանդերձանք։ Հենրի Պոլակը՝ Գանդիի մոտ ընկերը, գրել է, որ իր՝ հարավաֆրիկյան բանտում բանտարկված լինելու ժամանակ Գանդին այն կրողների թվում էր։
Գլխի նմանատիպ սև գույնի հանդերձանքները մտնում էին Ակհիլ բհարատիա հինդու մահասաբայի և Ռաշտրիա սվայամսևակ սանգխի համազգեստի մեջ։ Սուբհաս Չանդրան կրում էր նմանատիպ գլխի հանդերձանք՝ որպես ռազմատենչության համոզմունքների և Հնդկական ազգային բանակի ղեկավարության նշան։
1930 թվականին գրանցվել է գանդիի կրելու արգելքի առնվազն մեկ դեպք։ Ընդհանուր առմամբ, անգլիական կառավարությունը փորձել է վարկաբեկել խորհրդանիշը։


== Անկախության հռչակումից հետո ==
Գանդիի մահից հետո՝ 1948 թվականին, այդպիսի գլխարկները կրում էին հնդկական առաջնորդները, այդ թվում՝ Ջավահառլալ Ներուն՝ Հնդկաստանի առաջին վարչապետը։ Ավանդույթը շարունակել են հաջորդ վարչապետները՝ Լալ Բահադուր Շաստրին և Մորարջի Դեսային։ Հնդկաստանի պառլամենտի մեծամասնությունը (մասնավորապես, Հնդկական ազգային կոնգրեսի քաղաքական գործիչները և ակտիվիստները) կրել է հադի և գանդի։ Շատերը գանդի կրում են օգոստոսի 15-ին՝ Հնդկաստանի անկախության օրը, կամ հունվարի 26-ին՝ Հնդկաստանի հանրապետության օրը։
Հետագայում գանդին կորցրել է իր հասարակական և քաղաքական գրավչությունը, թեպետ կոնգրեսի շատ անդամներ շարունակում են ավանդույթը։ Նշանակալիության նվազումը կապված է նաև հնդիկների հագուստի եվրոպականացման հետ։


== Ավանդույթի վերածնունդ ==
2011 թվականին Գանդին ժողովրդականացվել է Հնդկաստանում Աննա Հազարի կողմից, որը գլխավորել է Հնդկաստանի հակակոռուպցիոն շարժումը։ Շարժման կենտրոնը Դելին էր։ 2011 թվականին Հնդկաստանում հազարավոր մարդիկ կրում էին գանդի՝ ի պաշտպանություն Աննայի պահանջների կատարման։


== Ծանոթագրություններ ==


== Գրականություն ==
Katherine Frank Indira: The Life of Indira Nehru Gandhi. — 2002.
Rajmohan Gandhi Patel: A Life. — 1992.
Ошо (Бхагван Шри Раджниш) Glory Of Freedom (Sufis : The People Of The Path, Vol -Ii, Ch 1-8). — Diamond Pocket Books (P) Ltd.. — P. 192-193. — 212 p. — ISBN 9788171821549
Յարոսլավլի շրջան

Յարոսլավլի շրջան (ռուս.՝ Ярославский муниципальный район), մունիցիպալ շրջան Ռուսաստանի Դաշնության Յարոսլավլի մարզում։
Ստեղծվել է 1929 թվականին։ Վարչական կենտրոնը՝ Յարոսլավլ։


== Աշխարհագրություն ==
Շրջանի տարածքի մակերեսը կազմում է 1936,7 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 51920 մարդ։ Բնակչության խտությունը կազմում էր 26,81 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Էպենդիմոցիտներ

Էպենդիմոցիտներ, Կազմում են բջջային տարրերի խիտ շերտ, որը պաստառում է ողնուղեղային խողովակը և գլխուղեղի փորոքները։ Նյարդային հյուսվածքի հիստոգենեզի պրոցեսում էպենդիմոցիտները նյարդային խողովակի գլիոբլաստներից առաջինն են տարբերակվում և զարգացման այդ շրջանում կատարում են սահմանազատող և հենարանային ֆունկցիաներ։ Գլիոբլաստների ձգված մարմինները նյարդային խողովակի ներքին մակերևույթի վրա առաջացնում են էպիթելանման բջիջների շերտ։ Բջիջները դեպի խողովակի լուսանցքն ուղղված մակերևույթի վրա ունեն թարթիչներ, որոնք նպաստում են ողնուղեղ-գլխուղեղային հեղուկի շարժմանը։ Էպենդիմոցիտների հիմնային ծայրերն ունեն երկար ելուստներ, որոնք ճյուղավորվում են, կտրել-անցնելով ողջ նյարդային խողովակի արտաքին մակերևույթ, մասնակցում են մակերևութային գլիալ սահմանային թաղանթի կազմավորմանը։ Հետսաղմնային շրջանում էպենդիմոցիտների թարթիչները աստիճանաբար անհետանում են և պահպանվում են միայն Կենտրոնական նյարդային համակարգի որոշ բաժիններում, օրինակ միջին ուղեղի ջրանցքում։
Որոշ էպենդիմոցիտներ կատարում են արտազատիչ ֆունկցիա, արտադրելով զանազան ակտիվ նյութեր արյան կամ ուղեղային փորոքների խոռոչների մեջ։ Օրինակ գլխուղեղի հետին կպուկի շրջանում էպենդիմոցիտներն արտադրում են ջրային փոխանակության կարգավորմանը մասնակցող արտազատուկ։
Աստրոցիտները(astrocytus) առաջացնում են նեյրոնների հենքը, մեկուսացնում են նյարդաթելերը, ապահովում նրանց վերականգնողական պրոցեսները։ Սրանք փոքր 7-25 մկմ չափերով բազմաելուն բջիջներ են։ Տարբերում են աստրոցիտների երկու տիպ

պրոտոպլազմատիկ
թելակազմ։Նրանց միջև առկա են նաև անցումային ձևեր։
Կիպչակ-Ասկարովո

Կիպչակ-Ասկարովո (ռուս.՝ Кипчак-Аскарово, բաշկիրերեն՝ Ҡыпсаҡ-Асҡар), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 778 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուվորդեն

Կուվորդեն (հոլ.՝ Coevorden ( արտասանություն)), համայնք Նիդերլանդների Դրենթե մարզում։ Տարածքը 296,68 կմ² է, բնակչությունը՝ 35.916 (2011 թ.)։ Մեկ շնչի տարեկան միջին եկամուտը 12.300 եվրո է։
S/2003 J 2

S/2003 J 2, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Հավայան համալսարանի աստղագետների խմբի կողմից, որը ղեկավարում են Սքոթ Շեփարդը և Դևիդ Ջուիտը, հայտնաբերման մասին հայտնվել է 2003 թվականի մարտի 4-ին։ 2018 թվականի դրությամբ հանդիսանում է Յուպիտերի ամենահեռավոր արբանյակը։
S/2003 J 2 ունի մոտ 2 կմ տրամագիծ, և պտտվում է Յուպիտերի շուրջ միջինում 29 545 579,5 կմ հեռավորության վրա, 981,55 օրվա ընթացքում։ Արբանյակի ուղեծրի թեքումը կազմում է 154° խավարածրի հարթության նկատմամբ (152° Յուպիտերի հասարակածի նկատմամբ), իսկ էքսցենտրիսիտետը 0,41 է։
Արբանյակը կարող է պատկանել Պասիֆեի խմբին, սակայն նրա ուղեծիրը դեռևս ամբողջովին չի պարզվել այս հաստատումը հիմնավորելու համար։ Ուղեծրի մեծ կիսաառանցքը կազմում է 30 գիգամետր թեքումը մոտ 160°:
Յուպիտերի ձգողական դաշտի ազդեցությունը սահմանափակվում է մոլորակի Հիլլի գնդով, որի շառավիղը կազմում է 52 գիգամետր։ Հակադարձ շարժմամբ արբանյակները, որոնց մեծ կիսաառանցքը կազմում է Հիլի շառավղի 67% կարող են համարվել հաստատուն արբանյակներ։ Հետևաբար հնարավոր է, որ ապագայում կհայտնաբերվեն Յուպիտերի ավելի հեռու պտտվող արբանյակներ։
S/2003 J 2 արբանյակը այլևս չի դիտարկվել հայտնաբերման պահից, և այժմ համարվում է կորսված։


== Տես նաև ==
Յուպիտերի արբանյակներ


== Ծանոթագրություններ ==
Մակսիմովկա (գյուղ, Սնիգիրյովկայի շրջան)

Անվան այլ կիրառումների համար տե՛ս՝ ՄակսիմովկաՄակսիմովկա (ուկրաիներեն՝ Максимівка), գյուղ Ուկրաինայի Նիկոլաևի մարզի Սնիգիրյովկայի շրջանում։ Հիմնադրվել է 1873 թվականին։
2001 թվականի տվյալներով Մակսիմովկա գյուղում բնակվում էր 239 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հրեաների էմանսիպացիա

Հրեաների էմանսիպացիա, հիմնականում 18-րդ դարից սկսած աշխարհի տարբեր երկրներում հրեաների ժողովրդի և հուդայականների՝ որպես կրոնական միավորի իրավունքների սահմանափակումներից ազատագրման գործընթաց։


== Էմանսիպացիան ըստ երկրի ==
Հրեաները որպես էթնոս և հուդայականները որպես կրոնական խումբ տարբեր երկրների լիիրավ քաղաքացիներ և հպատակներ են դարձել տարբեր ժամանակաշրջաններում.

1770—1783 թթ. — ԱՄՆ
1791 — Ֆրանսիա
1796 — Նիդերլանդներ
1808—1870 թթ. — որոշ գերմանական պետություններ
1830 — Հունաստան
1832 — Կանադա (այդ ժամանակ բրիտանական դոմինիոն էր)
1839 — Օսմանյան կայսրություն
1849 — Դանիա
1861—1871 թթ. — Իտալիա
1867 — Ավստրո-Հունգարիա
1874 — Շվեյցարիա
1878 — Բուլղարիա
1878 — Սերբիայի թագավորություն
1890 — Բրիտանական կայսրություն
1910 — Իսպանիա
1917 — Ռուսական կայսրություն
1918 — Գերմանիա
1923 — Ռումինիայի թագավորություն


== Տես նաև ==
Էմանսիպացիա
Զինվոր (այլ կիրառումներ)

Զինվոր հասկացությունը կարող է վերաբերել.

Զինվոր, զինված ուժերի անձնակազմի հիմնական մասը կազմող զինծառայողների կատեգորիա
Զինվոր, շախմատային նյութի չափման հիմնական միավորը
Տյույսկ

Տյույսկ (ռուս.՝ Тюйск, բաշկիրերեն՝ Төй), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 280 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուրտ Մոլլ

Կուրտ Մոլլ  (գերմ.՝ Kurt Moll, ապրիլի 11, 1938(1938-04-11)[…], Buir, Նացիստական Գերմանիա - մարտի 5, 2017(2017-03-05)[…], Քյոլն, Հյուսիսային Հռենոս-Վեստֆալիա, Գերմանիա), գերմանացի օպերային երգիչ (բաս   պրոֆունդո)։


== Կենսագրություն ==
Փոքր հասակից սովորել է կիթառ և թավջութակ նվագել, ինչպես նաև երգել է երգչախմբում, որպես մենակատար։ Այնուհետև նա սովորել է  Քյոլնի բարձրագույն երաժշտական դպրոցում և դասեր է վերցրել Էմմի Մյուլլերից Կրեֆելդում։ 20 տարեկանում նա սկսեց իր կարիերան Քյոլնի օպերայի թատրոնում և շուտով հրավիրվեց Ախեն։ Դրան հետևեց հրավերը Մայնցի պետական թատրոնում և առաջին բասի դերը Վուպերտալում։
1967 թվականին դեբյուտով հանդես եկավ Բայրետական փառատոնում, իսկ 1970 թվականին Զալցբուրգյան  երաժշտական ֆեստիվալում հանդես գալով Մոցարտի Կախարդական սրինգ օպերայում Զարաստրոյի դերերգով  հայտնի դարձավ ամբողջ աշխարհում։ 1972 թվականին Կուրտ Մոլլը  Լա Սկալայում դեբյուտով հանդես եկավ Օսմինի դերերգով, իսկ 1974 թվականին Սան Ֆրանցիսկոյում՝ Գուրնեմանցի դերերգով(Պարսիֆալ)։  1979 թվականին մեծ հաջողությամբ հանդես եկավ Ռոկկոյի դերերգով (Ֆիդելիո) և Սպարաֆուչիլեի դերերգով(Ռիգոլետտո)։
Կուրտ Մոլլի երգացանկում բասի մեծ պարտիաներ են՝ Մոցարտ, Վագներ, Շտրաուս, Վեբեր և այլն։ Հանդես է եկել Համբուրգում, Վիենայում,Մյունխենում։ Կուրտ Մոլլը հանդիսանում է նաև  Բավարիայի, Համբորգի, Վիենայի օպերային թատրոնների կամերային երգիչ և Կյոլնի բարձրագույն դպպոցի պրոֆեսոր։
Կուրտ Մոլլը համագործակցել է այնպիսի դիրիժորնեի հետ, ինչպիսիք են Գեորգ Շոլտին, Հերբերտ ֆոն Կարայանը, Կարլ Բյոմը և ուրիշներ։
Բավականին հետաքրքիր է Շուբերտի «Ձմեռային ուղի» ցիկլի մեկնաբանումը Մոլլի կողմից։ Այն լույս է տեսել 1996 թվականին և իրենից ներկայացնում է ֆենոմեն` օպերային երգչի հայտնումը կամերային ժանրում։
2006 թվականին Կուրտ Մոլլը Մյունխենյան փառատոնում հանդես եկավ իր վերջին Գիշերային պահակի դերերգով Վագների Նյուրնբերգի մայսթերզինգերներ օպերայում։
Կուրտ Մոլլն ամուսնացած է Ուրսուլա Մոլլի հետ և ունի 2 զավակ։


== Ծանոթագրություններ ==
Զախարովկա (գյուղ, Սվետլովոդսկի շրջան)

Անվան այլ կիրառումների համար տե՛ս՝ ԶախարովկաԶախարովկա (ուկրաիներեն՝ Захарівка), գյուղ Ուկրաինայի Կիրովոգրադի մարզի Սվետլովոդսկի շրջանում։
2001 թվականի տվյալներով Զախարովկա գյուղում բնակվում էր 690 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրին-Բենկի ռադիոաստղադիտարան

Գրին-Բենկի ռադիոաստղադիտարան ԱՄՆ-ի ազգային ռադիոաստղադիտարանը Արևմտյան Վիրջինիա նահանգի Գրին Բենկ քաղաքի մոտ։


== Հիմնադրում ==
Հիմնադրվել է 1950-ական թթվականերին։ 


=== Հիմնական գործիքներ ===
Հիմնական գործիքներն են. հորիզոնական առանցքի շուրջը պտտվող 91 մ տրամագծով ռադիոդիտակը, որով դիտումները կատարվում են միայն միջօրեկանում, 43 մ տրամագծով հասարակածային սարվածք ունեցող ռադիոդիտակը, 26 մ տրամագծով հասարակածային սարվածք ունեցող երեք անտենայից բաղկացած ճշգրիտ անտենան։


== Կիրառման մեթոդներ ==
Ռադիոաստղադիտարանում հաշվողական մեքենաների օգտագործմամբ կիրառվում են դիտումների մշակման ավտոմատացված մեթոդներ։ Գրին-Բենկի ռադիոաստղադիտարանում ուսումնասիրում են մոլորակների, աստղերի, միգամածությունների, պուլսարների, գերնոր աստղերի, գալակտիկաների, ռադիոգալակտիկաների և քվազարների ռադիոճառագայթումը, ջրածնի ատոմի ու բազմազան մոլեկուլներ գծային սպեկտրները։ 1972 թվականից գալակտիկաների կորիզների ռադիոճառագայթման համատեղ ուսումնասիրություններ են կատարվում Գրին-Բենկի ռադիոաստղադիտարանում և ՀԽՍՀ ԳԱ Բյուրականի աստղադիտարանում։
Կրայովա

Կրայովա (ռումիներեն՝ Craiova), քաղաք Ռումինիայի Օլթենիա շրջանում, Դոլժ ժուդեցի վարչական կենտրոնն է։
Ըստ 2005 թվականի տվյալների՝ քաղաքի բնակչությունը կազմում է 304 142 մարդ։ 2002 թվականին բնակչության 97,48 %-ը ռումինացիներ էին, 1,5 %-ը՝ գնչուներ, 1 %-ը պատկանում էր այլ ազգությունների։ Բնակիչների մեծամասնությունը ուղղափառ քրիստոնյաներ են։
2016 թվականին բնակչությունը կազմում էր 387 151 մարդ։


== Ստուգաբանություն ==
Անվան ծագման տարբերակների մեծամասնությունը հանգում են սլավոնական ծագմանը․ ծագել է краль՝ թագավոր բառից։ Արդյունքում անվանումը վերափոխվեց՝ հունգ.՝ kilkary, ռումիներեն՝ crai, բայց սլավոնական վերջածանց «ov»-ը պահպանվել է։


== Աշխարհագրություն ==
Կրայովան գտնվում է երկրի հարավային հատվածում՝ Ժուի (ռումիներեն՝ Jiu) գետի ափին, Օլթենիա շրջանի կենտրոնական հատվածում՝ Բուխարեստից 227 կմ, իսկ Դունայից՝ 68 կմ հեռավորության վրա։


== Պատմություն ==
1940 թվականի սեպտեմբերի 7-ին քաղաքում կնքվեց Կրայովյան խաղաղության համաձայնագիրը, ըստ որի՝ Ռումինիան Բուլղարիային էր զիջում Հարավային Դոբրուջա շրջանը, և երկու կողմերը համաձայնեցին նոր տարածքներին հարող տարածքներում կատարել բնակչության փոխանակում։
1944 թվականի հոկտեմբերի 5-ին, ԽՍՀՄ-ի միջնորդությամբ, համաձայնագիր կնքվեց զինվորական համագործակցության մասին Բուլղարիայի կառավարության և Հարավսլավիայի ազատագրման ազգային կոմիտեի միջև՝ Հարավսլավիայի տարածքում ռազմական գործողությունների ժամանակ բուլղարական զորքերի ու ՀԱԱԿ-ի ռազմական գործընկերության և համագործակցության մասին։


== Տնտեսություն ==
Automobile Craiova — ավտոմոբիլների արտադրություն
Electroputere — գնացքաքարշերի արտադրություն


== Մշակույթ ==
Բուխարեստից հետո Կրայովան ճարտարապետական պատմական հուշարձանների՝ եկեղեցիների, դղյակների և այլ կառույցների թվով զբաղեցնում է երկրորդ տեղը։


== Կրթություն ==
Կրայովայի համալսարան


== Տրանսպորտ ==
Քաղաքի արևելքում՝ կենտրոնից 7 կմ հեռավորության վրա, տեղակայված է Կրայովայի միջազգային օդակայանը։


== Քույր քաղաքներ ==


== Հայտնի բնիկներ ==
Մարկուս Կորնել Ֆրոմայեր


== Ծանոթագրություններ ==
Սերգեյ Ցուկանով

Սերգեյ Բորիսովիչ Ցուկանով (ռուս.՝ Серге́й Бори́сович Цука́нов, հունվարի 14, 1986(1986-01-14), Otradnoye, Novousmansky District, Voronezh Oblast, Նովոուսմանսկի շրջան, Վորոնեժի մարզ, ՌԽՖՍՀ, ԽՍՀՄ), ռուս ֆուտբոլիստ։ «Ենիսեյ» ակուբի պաշտպան։


== Կարիերա ==
Վորոնեժական ֆուտբոլի սան։ 2014-2015 մրցաշրջանի սկզբին տեղափոխվել է Կալինինգրադի «Բալթիկա»։ Սերգեյը կարճ ժամանակում դարձել է թիմի ավագը և սիրվել շատերի կողմից։ Մրցաշրջանի արդյունքով Ցուկանովը դարձել է «Բալթիկայի» գլխավոր ռմբարկուն` 31 խաղում խփելով 6 գոլ։ Նա համարվում է լիգայի լավագույն պաշտպաններից մեկը։ 2016 թվականի փետրվարի 8-ին Սերգեյ Ցուկանովը տեղափոխվել է Կրասնոյարսկի «Ենիսեյ»։


== Վիճակագրությունը «Բալթիկայի» կազմում ==


== Ծանոթագրություններ ==


== Արտաքին հղումներ ==
Профиль на сайте ФНЛ
Դիբրովկա (գյուղ, Բոբրինեցի շրջան)

Անվան այլ կիրառումների համար տե՛ս՝ ԴիբրովկաԴիբրովկա (ուկրաիներեն՝ Дібрівка), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Դիբրովկա գյուղում բնակվում էր 239 մարդ։ Բնակավայրը զբաղեցնում է 0,834 կմ² տարածք։ Բնակչության խտությունը կազմում էր 286,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Եվգենյա Լանգ

Եվգենյա Ալեքսանդրովնա Լանգ (Լանգ-Արոնսբերգ, ռուս.՝ Евге́ния Алекса́ндровна Ланг, Ланг-Аронсберг, մայիսի 23, 1890(1890-05-23), Մոսկվա, Ռուսական կայսրություն - դեկտեմբեր 1973, Մոսկվա, ԽՍՀՄ), շոտլանդական ծագմամբ ռուս և խորհրդային նկարչուհի, որը հիմնավորվել է Ռուսական կայսրությունում Պետրոս I-ի օրոք։ ԽՍՀՄ նկարիչների միության անդամ (1962)։


== Կենսագրություն ==
Ծնվել է մոսկվացի հայտնի գրավաճառ Ալեքսանդր Իվանովիչ Լանգի ընտանիքում։ Վալերի Բրյուսովի հեռավոր զարմուհին է, վաղ տարիքից հակում է ունեցել դեպի արվեստը։
Նկարել սովորել է նկարիչ Վասիլի Նիկիտիչ Մեշկովի մոտ։ Ավարտել է վարժարանը և Կանանց բարձրագույն դասընթացների պատմական ֆակուլտետը։ 1911-1918 թվականներին մտերիմ է եղել Դեյվիդ Բուրլյուկի և Վլադիմիր Մայակովսկու հետ։ Նրանց հետ զբաղվել է գեղանկարչությամբ և ոգեշնչել է նրանց սովորելու Մոսկվայի նկարչության, քանդակագործության և ճարտարապետության ուսումնարանում։
1919 թվականից ապրել է Գերմանիայում, իսկ 1922-1924 թվականներին սովորել է Դրեզդենի նկարչության ակադեմիայում։ Աշխատել է Իտալիայում և Ֆրանսիայում։ Ցուցադրվել է փարիզյան սալոններում և մասնակցել է խմբակային ցուցահանդեսների։ Ստեղծել է բնանկարներ, նատյուրմորտներ, դիմանկարներ։ Ստեղծել է Վլադիմիր Մայակովսկու դիմանկարը, որի հետ հանդիպել է նրա՝ Փարիզ գալստյան ժամանակ։
1950 թվականին նա արժանացել է Մոնակոյի բիենալեի գեղանկարչության գրանպրիին։
1962 թվականին վերադարձել է ԽՍՀՄ, Մոսկվա, ընդունվել է ԽՍՀՄ նկարիչների միության շարքերը։ 1963 թվականին Եվգենյա Լանգն ստեղծել է Վլադիմիր Մայակովսկու և նրա քրոջ՝ Լյուդմիլա Մայակովսկայայի դիմանկարները։
Եվգենյա Լանգը հանդիսանում է Մոսկվայում և արտասահմանում անցկացրած տարիների մասին հուշերի հեղինակ, որոնք կապված են Վլադիմիր Մայակովսկու վերաբերյալ հուշերի հետ և որոնց մեծ մասը գտնվում են Վ. Մայակովսկու թանգարանի, Գրականության ու արվեստի ռուսական պետական արխիվի, Գրականության պետական թանգարանի հավաքածուներում։


== Ծանոթագրություններ ==


== Գրականություն ==
А1 1/818 Справочник СХ СССР Москва, 1973 г.
Е. А. Ланг. Воспоминания о Владимире Маяковском и моей молодости. ГЛМ, Ф.242. Оп.1. Д.7


== Արտաքին հղումներ ==
Евгения Ланг. Рассказ о моей заграничной жизни.
Лариса Алексеева. Евгения Ланг. Трое.
Ռեյ Պարկ

Ռեյ Պարկ (անգլ.՝ Raymond Park, օգոստոսի 23, 1974(1974-08-23), Գլազգո, Շոտլանդիա, Միացյալ Թագավորություն, Շոտլանդիա), շոտլանադացի դերասան, կասկադյոր, մարտարվեստի վարպետ։ Ռեյը նկարահանվել է այնպիսի ֆիլմերում, ինչպիսիք են «Աստղային պատերազմներ։ Էպիզոդ I։ Թաքնված սպառնալիք»-ը, «Իքս մարդիկ» և «Կոբրայի նետում» ֆիլմերում։


== Կենսագրություն ==
Ռեյ Պարկը ծնվել է 1974 թվականի օգոստոսի 23-ին, Շոտլանդիայի Գլազգո քաղաքում։ Նախնական կրթություն ստացել է տեղի դպրոցում։ Ավելի ուշ ընտանիքը (ծնողները, եղբայրը և քույրը) մեկնում են Լոնդոն։
Հոր խնդրանքով (ով Բրյուս Լիի մեծ երկրպագու էր), Ռեյը, դեռևս յոթ տարեկանից սկսում է զբաղվել մարտարվեստով, հատկապես սկսել է հաճախել քիքբոքսինգի և Ուշուի դասերի։
16 տարեկանում Ռեյ Պարկը հաղթել է Մեծ Բրիտանիայի քունգ ֆու մարտարվեստի առաջնությունում (անգլ.՝ Great Britain`s Martial Arts National Championship), որից հետո դարձավ 1993 թվականին Մալայզիայում Մեծ Բրիտանիայի ազգային հավաքականի ուշու մարտարվեստի շրջանակներումանցկացվող աշխարհի առաջնության անդամ։


== Կարիերա ==
1997 թվականին Ռեյ Պարկի առաջնելույթը (դեբյուտը) կինոյում սկսել է որպես կասկադյոր։ Նա դեբյուտել է Ռոբին Շուի և Ջեյմս Ռեմարի հետ միասին, խաղացել է Բարակայի դերը «Մահացու մարտ 2։ Ոչնչացում» ֆիլմի տեսարաններում։
1999 թվականին Պարկը նկարահանվում է «Աստղային պատերազմներ։ Էպիզոդ I։ Թաքնված սպառնալիք» ֆիլմի առաջին էպիզոդում։ Այս ֆիլմի համար Ռեյ Պարկը առաջադրվել էր MTV Movie Award մրցանակի. «լավագույն կինոկռիվ» և «տարվա առաջին կինոչարագործ» անվանակարգերում։ Նույն թվականին նա եղել էր «Նիրհած հովիտը» ֆիլմում Քրիստոֆեր Ուոքենի փոխարինողը.
Հաջորդ ֆիլմը, որտեղ նա նկարահանվեց 2010 թվականին, ունենր «Իքս մարդիկ» անունը։ Այս անգամ դերը տրամախոսություններով էր։
2007 թվականի դեկտեմբերին Պարկին հրավիրում են Օձաչք(անգլ.) ֆիլմում նկարահանվելու։
Ռեյ Պարկը այդ թվում նաև խաղում էր փոքր դերեր «Հերոս» ֆիլմի չորրորդ էպիզոդում։ Նրա գործող անձը դարձավ Էդգարը.


== Անձնական կյանք ==
Ռեյը ամուսնացած է, ունի մեկ տղա և դուստր։ Ապրում են Լոս Անջելեսում։


== Ֆիլմագրություն ==


=== Դերասան ===


=== Կասկադյոր ===


== Ծանոթագրություններ ==
Վետլիցի

Վետլիցի (ռուս.՝ Ветлицы), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմել է 1 մարդ։
Գտնվում է շրջանի հյուսիսային մասում՝ Յարցևոյից 31 կմ հյուսիս-արևելք, M1 Բելառուս մայրուղուց 28 կմ հյուսիս, Վոպ գետի ափին։ Գյուղից 29 կմ հարավ գտնվում է Մոսկվա-Մինսկ գծի Սվիշչևո երկաթուղային կայարանը։


== Պատմություն ==
Հայրենական մեծ պատերազմի ժամանակ՝ 1941 թվականի հուլիսին, գյուղը գրավել են նացիստական զորքերը, ազատագրվել է 1943 թվականի սեպտեմբերին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալստանյա

Վալստանյա  (իտալերեն՝ Valstagna), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 1957 մարդ (2008), բնակչության խտություն՝ 78 մարդ/կմ²։ Զբաղեցնում է 25 կմ² մակերես։ Փոստային ինդեքս 36020։ Հեռախոսային կոդ՝ 0445։
Քաղաքի հովանավորն է Սուրբ Անտոն Մեծը։ Տոնը նշվում է հունվարի 17-ին։


== Ծանոթագրություններ ==
Գերտրուդա Ռասկ

Գերտրուդա Ռասկ (նորվ.՝ Gjertrud Rasch, 1673, Kvæøya, Կվեֆյորդ, Թրոմս, Նորվեգիա - դեկտեմբերի 21, 1735(1735-12-21), Նուուկ, Գրենլանդիա, Դանիա), միսիոներուհի։
Գրենլանդիայում դանիական-նորվեգական միսիոներ Հանս Էգեդի առաջին կինը, միսիոներ ու թարգմանիչ Պաուլա Էգեդի մայրը։


== Կյանքը Նորվեգիայում ==
Գերտրուդա Ռասկը (ծխամատյանում գրվել է որպես Գերտրուդա Նիլսդատտեր Ռասկ) ծնվել է Կվյոյա քաղաքում, (Թրոմս, Նորվեգիա)։ Եղել է Նիլս Նիլսեն Ռասկի (1641-1704) և Նիլ Նիլսդատտերի (ծնվ.` 1716) վեց երեխաներից երրորդը։ Մեծացել է Նորվեգիայի հյուսիսային մռայլ կլիմայի պայմաններում և 34 տարեկան հասակում ամուսնացել է Լոֆոտենյան կղզիներից Վոգան կոմունայի 21-ամյա քահանա Հանս Էգեդի հետ։ Նրանք չորս երեխա են ունեցել՝ Պաուլը (1709–1789), Նիլս Էգեդեն (1710–1782), Կիրստին Մատտեան (1715–1786) և Պետրոնելլան (1716–1805):
Գրենլանդիայում առաքելություն հիմնելու Ռասկի ամուսնու վճռականությունն իրականացել է 1710 թվականից ոչ ուշ։ Գերտրուդ Ռասկը սկզբում վճռականորեն դիմադրել է նրա ծրագրին, բայց ի վերջո ենթարկվել է նրա կամքին, այն բանից հետո, երբ ամուսինը խոստացել է, որ առանց նրա չի մեկնի Գրենլանդիա։


== Առաքելություն Գրենլանդիայում ==
1718 թվականին ամուսինները երեխաների հետ տեղափոխվել են Բերգեն, որտեղից էլ Հյուսիսային պատերազմի ավարտից հետո` 1721 թվականի մայիսի 12-ին, նավարկել են դեպի Գրենլանդիա, 1721 թվականի հուլիսի 3-ին հասել Բաալ գետին (այժմ` Նուուպ Կանգերլուա), որը գտնվում է կղզու հարավ-արևմտյան ափին։ Կանգե կղզում` գետաբերանի և ծովախորշի մոտ, նրանք հիմնադրել են «Հույսի գաղութը» (Haabets Koloni): Այն տան մնացորդները, որտեղ ընտանիքն սկզբում ապրել է շուրջ 25 այլ անձանց հետ միասին գոյություն ունի մինչ օրս։ Բնակավայրը տեղափոխվել է մայր ցամաք և 1728 թվականին նահանգապետ Կլաուս Պորսն այն վերանվանել է Գոտհոբկորոլևսկի։
Չնայած պիետիզմի ուժեղ հակվածությանը՝ Գերտրուդը սատարել է ամուսնու միսիոներական գործունեությանը ինուիտների շրջանում` նրանց համար աշխատելով որպես բուժքույր։ 1733 թվականին ժամանել են մորավյան միսիոներներ Քրիստիան Ստախը, Մաթիաս Ստախը և Քրիստիան Դավիդը, ովքեր հիմել են բնակավայր, որը նախ կոչվում էր Նոր Հերնհութ, իսկ հետո` Նուուկ։ Նրանց հետ է ապրել նաև Հանս Էգեդեի կողմից դավանափոխված մի երեխա, որին ուղարկել են Դանիա՝ մասնակցելու Քրիստիան VI-ի թագադրության արարողություններին։ Երեխան վարակվել է բնական ծաղիկով և այս հիվանդությունը փոխանցել անպաշտպան ինուիտներին, որոնցից հազարավորները մահացել են հաջորդ երկու տարվա ընթացքում։ Գերտրուդ Էգեդը խնամել է հիվանդներին, բայց ի վերջո նա նույնպես հիվանդացել և մահացել է 1735 թվականին։
1736 թվականին ամուսինն իր որդու` Պաուլայի հետ հեռացել է կղզուց, կնոջ մարմինը տեղափոխել Դանիա և թաղել Կոպենհագենի Սուրբ Նիկոլայի եկեղեցում (այժմ ՝ Կունստհալեն Նիկոլայ), որտեղ հետագայում` 1758 թվականին, իր մահից հետո թաղել են նաև Էգդենին։


== Ճանաչում ==
Ի պատիվ Գերտրուդա Ռասկի` Գրենլանդիայում և Դանիայում փողոցներ են անվանակոչվել, Կակորտոկում` եկեղեցի (նախկինում հայտնի էր որպես Ջուլիանեհոբ), Նուուկում` մանկատուն և ռեստորան։
Դանիայի Նակսկով քաղաքում 1923 թվականից գործարկվել է «Գերտրուդա Ռասկ» սառցահատը։ 47-մետրանոց նավն օգտագործվել է Կոպենհագենից Գրենլանդիա առևտրի և հետախուզական ուսումնասիրությունների կազմակերպման համար, բայց այն խորտակվել է 1942 թվականին` Նոր Շոտլանդիայի ափերի մոտ։


== Ծանոթագրություններ ==
Միրտու

Միրտու (հուն․՝ Μύρτου), փոքր քաղաք Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Բնակչությունը կազմում է մոտ 4,321 մարդ։


== Անվանում ==
Գյուղի անվան ծագման մի քանի տարբերակ կա։ Ըստ առաջինի՝ գյուղն իր անունն ստացել է մրտենի բույսից, որից քաղաքում շատ կա։ Թուրքական անվանումը (թուրքերեն՝ Çamlıbel)՝ Չամլիբել, նշանակում է սոճիների պուրակ, որից շատ կան մոտակա Ակդենիզ ազգային պարկում։


== Բնակչություն ==


== Ծանոթագրություններ ==
Քոֆի Քինգստոն

Քոֆի Նահաջե Սարկոդիյե Մենսահ (անգլ.՝ Kofi Nahaje Sarkodie-Mensah, օգոստոսի 14, 1981(1981-08-14), Կումասի, Գանա), առավել հայտնի Քոֆի Քինգստոն ռինգային անվամբ, գանական արմատներով ամերիկացի պրոֆեսիոնալ ըմբշամարտիկ։ Հանդես է գալիս «WWE» կազմակերպությունում, որտեղ ընդհանուր առմամբ նվաճել է 10 չեմպիոնական տիտղոս, այդ թվում՝ 4 անգամ հռչակվել է միջմայրցամաքային չեմպիոն, երեք անգամ Միացյալ Նահանգների չեմպիոն, չորս անգամ թիմային վարկածով չեմպիոն (1 անգամ Էվան Բորնի, 1 անգամ Ար-Թրութի, և 2 անգամ Բիգ Ի-ի և Քսավիեր Վուդսի հետ) և մեկ անգամ աշխարհի թիմային չեմպիոն (Սի Էմ Փանքի հետ)։


== Արտաքին հղումներ ==
Քոֆի Քինգստոնն առցանց Archived 2008-12-05 at the Wayback Machine.(անգլ.)
Էջը WWE.com կայքում(անգլ.)
thewrestlingcafe.com էջ Archived 2011-07-17 at the Wayback Machine.(անգլ.)
(2362) Մարկ Տվեն

(2362) Մարկ Տվեն (անգլ.՝ Mark Twain), աստերոիդ աստերոիդների հիմնական գոտում։ Հայտնաբերվել է 1976 թվականի սեպտեմբերի 24-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,195681 ա. մ., առավելագույնը մոտենում է 1,7717 ա. մ. հեռավորության վրա և հեռանում 2,6197 ա. մ.։ Արեգակի շուրջ մեկ ամբողջական պտույտ է կատարում 1188,37 երկրային օրվա ընթացքում, իր ուղեծրով շարժվելով միջինում 0,302936 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2362) Մարկ Տվեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աշտարակ (թերթ)

Անվան այլ կիրառումների համար տե՛ս՝ Աշտարակ (այլ կիրառումներ)«Աշտարակը» Խորհրդային Հայաստանում լույս տեսնող շրջանային թերթ էր։ Եղել է ՀԿԿ Աշտարակի շրջկոմի, ժողովրդական դեպուտատների շրջանային և քաղաքային խորհուրդների օրգանը։ Լույս է տեսել նաև «Այգեգործ կոլխոզնիկ» (1931-1935 թթ.) «Այգեգործ կոլտնտեսական» (1956-1962 թթ.) և «Արագած» (1963-1972 թթ.) անուններով։ Հրատարակվել է 1931 թ. հոկտեմբերի 31-ից ընդհուպ մինչև Խորհրդային Հայաստանի փլուզման տարիները և նույնիսկ մի քանի տարի անկախ Հայաստանի գոյության սկզբնական տարիները' 90-ականների կեսը։ Լույս է տեսել հիմնականում երեքշաբթի, հինգշաբթի և շաբաթ օրերին։ Լուսաբանել է Աշտարակի շրջանի տնտեսական, մշակութային և քաղաքական կյանքը։ Թերթը տպագրվել է ՀՍՍՀ հրատպետկոմի Աշտարակի շրջհրատի տպարանում։ Նրա երկարամյա խմբագիրն է եղել Կ. Ս. Նիկողոսյանը։ Թերթում են աճել ու իրենց ստեղծագործական ուղին հարթել գրողներ Վարդգես Պետրոսյանը, Ժիրայր Նորայրի Ավետիսյանը, Գևորգ Էմինը, Մուշեղ Գալշոյանը, Արևշատ Ավագյանը, Ղուկաս Սիրունյանը և այլք։ Հանրապետությունում համարվել է լավագույն տպագիր օրգաններից մեկը։ Թերթի գործունեության մեջ առանցքային դեր է ունեցել խմբագրի երկարամյա տեղակալ, ճանաչված լրագրող, երգիծաբան Նորայր Զորյանը, ում ջանքերով թերթը հայտնի է դարձել Քարաբաղնիս երգիծական էջով։ Տարբեր տարիներ թերթում են աշխատել նաև  Արտավազդ Նազարյանը, Սերժ Մանուկյանը, Առաքել Ջրաղացպանյանը, Նորայր Ղոնաղչյանը, Վահան Ամատունին, Համլետ Միքայելյանը, Նվեր Ինջիղուլյանը, Սաթենիկ Զորյանը, Միշա Ոսկանյանը և այլք։ Հիմնականում խմբագրությունն ունեցել է իր առանձին շենքը' Աշտարակ քաղաքի կենտրոնում Գր. Գրիգորյան փողոցի համար 146 հասցեում։ 1988 թ. տվյալներով թերթն ունեցել է 6000 տպաքանակ, տպագրվել է օֆսեթ եղանակով։
Ջասպեր շրջան (Ինդիանա)

Անվան այլ կիրառումների համար տե՛ս՝ Ջասպեր շրջան (այլ կիրառումներ)Ջասպեր շրջան (անգլ.՝ Jasper County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.450 կմ² է, բնակչությունը՝ 30.043 մարդ (2010 թ. տվյալներով)։ Շրջկենտրոնն է Ռենսելեր բնակավայրը։ Կազմավորվել է 1835 թ.։
INX

INX (հանգըլ՝ 인엑스. ռոմանիզացում՝ ինեքսի), հարավկորեական բոյ բենդ, թողարկել է Na Entertainment-ը, Սեուլ, Հարավային Կորեա։ Խումբը կազմված է հինգ անդամից՝ Չոնյոն (Junyoung), Սանհո (Sangho), Բոնկուկ (Bonkuk),  Ջինամ (Jinam) և Վին (Win): Նրանք դեբյուտ են ունեցել 2016 թվականի օգոստոսի 2-ին՝ "Alright" սինգլով։


== Անդամներ ==


== Սկավառակագրություն ==


=== Սինգլներ ===


== Տեսահոլովակներ ==


=== Երաժշտական հոլովակ ===


== Ֆիլմագրություն ==


=== Հեռուստատեսային սերիալներ ===


== Ծանոթագրություններ ==


== Արտաքին հղումներ ==
INX Official Youtube
INX Official Cafe Daum
INX Official Facebook
INX Official Twitter
INX Official Ինստագրամ
Դոնա Ինես

Դոնա Ինես (պորտ.՝ Dona Inês), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական շրջան (մարզ)ում։ Մտնում է Կուրիմատաու Օրիենտալի գավառի կազմի մեջ։ Բնակչությունը կազմում է 11 400 մարդ՝ 2006 թվականի տվյալներով։ Գրավում է 132,445 կմ2 տարածք։ Բնակչության խտությունը՝ 86,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 21.228.541,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.889,16 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,551 (տվյալները՝ ՄԱԿ-ի զարգացման ծրագրի)։
Աշխարհագրական անունների ինֆորմացիոն համակարգ

Աշխարհագրական անունների ինֆորմացիոն համակարգ (անգլ.՝ Geographic Names Information System, GNIS), տվյալների բազա, որը պարունակում է ԱՄՆ-ում և նրա ենթակայության տակ գտնվող տարածքներում առկա ավելի քան երկու միլիոն ֆիզիկական և մշակութային օբյեկտների անվանուններ և ինֆորմացիա դրանց մասին։ Աշխարհագրական տեղեկատու է։ Աշխարհագրական անունների ինֆորմացիոն համակարգը մշակվել է ԱՄՆ-ի երկրաբանական ծառայության կողմից, որը համագործակցել է աշխարհագրական անունների ամերիկյան խորհրդի հետ, որպեսզի ստանդարտացվեն օբյեկտների անվանումները։
Տվյալների բազան  համակարգի մի մասն է, որը ներառում է տեղագրական քարտեզների և մատենագիտական հղումների անվանուններ։ Այն պարունակում է գրքերի և պատմական քարտեզների անուններ, որոնք հաստատում են, որ օբյեկտը ժամանակին ունեցել է որոշակի անվանում։ Գրանցված են նաև այլ անվանումներ՝ պաշտոնական դաշնային անվանումների այլընտրանքային տարբերակները։ Տվյալների այս բազայից գրառումները երբեք չեն ջնջվում, բացառությամբ ակնհայտ կրկնօրինակումների։


== Անվանումների փոփոխություններ ==
Աշխարհագրական անունների ինֆորմացիոն համակարգն ընդունում է առաջարկներ ԱՄՆ աշխարհագրական օբյեկտներին անվանումների շնորհման կամ փոփոխման վերաբերյալ։ Ցանկացած մարդ կարող է այդ կապակցությամբ առաջարկ ներկայացնել կազմակերպության կայքում և ծանոթանալ նման գործողության կողմնակիցների և հակառակորդների հիմնավորումներին։


== ՏԵս նաև ==
Աշխարհագրական տեղեկատվական համակարգերի օր


== Ծանոթագրություններ ==


== Գրականություն ==
U.S. Department of the Interior, U.S. Geological Survey, National Mapping Division, Digital Gazeteer: Users Manual, (Reston, Virginia: U.S. Geological Survey, 1994).
Least Heat Moon, William, Blue Highways: A Journey Into America, (Boston: Little Brown and Company, 1982). ISBN 0-316-35329-9
Jouris, David, All Over The Map, (Berkeley, California: Ten Speed Press, 1994.) ISBN 0-89815-649-1
Report: "Countries, Dependencies, Areas Of Special Sovereignty, And Their Principal Administrative Divisions, " Federal Information Processing Standards, FIPS 10-4. Standard was withdrawn in September 2008, See Federal Register Notice: Vol. 73, No. 170, page 51276 (September 2, 2008)
Report: "Principles, Policies, and Procedures: Domestic Geographic Names, " U.S. Board on Geographic Names, 1997.
U.S. Postal Service Publication 28, November 2000.


== Արտաքին հղումներ ==
Сайт U.S. Board on Geographic Names
Сайт GNIS
Предложения от общественности
Պոգոնովկա (այլ կիրառումներ)

Պոգոնովկա, կարող է վերաբերել՝

Պոգոնովկա - գյուղ, Ուկրաինայի Խարկովի մարզի Բարվենկովոյի շրջանում
Պոգոնովկա - գյուղ, Ուկրաինայի Խարկովի մարզի Բարվենկովոյի շրջանում
Կուլգունինո

Կուլգունինո (ռուս.՝ Кулгунино, բաշկիրերեն՝ Ҡолғона), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 894 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լենինի կիսանդրի (Տագանրոգ)

Անվան այլ կիրառումների համար տե՛ս՝ Լենինի հուշարձան (այլ կիրառումներ)Լենինի կիսանդրի (ռուս.՝ Бюст Ленина), Վլադիմիր Լենինի քանդակագործական պատկերը, որը 1978 թվականին տեղադրվել է ՌԴ Ռոստովի մարզի Տագանրոգ քաղաքի վարչակազմի շենքի առջև։


== Հուշարձան ==
Լենինի կիսանդրին տեղադրված է Տագանրոգ քաղաքի վարչակազմի շենքի առջև (Պետրովսկայա փողոց, 73)։ Կառուցվել է 1978 թվականին։ Քանդակագործն է Բորիս Պլյոնկինը, ճարտարապետը` Ս. Ցերկովնիկովը։


== Պատմություն ==
2013 թվականի դեկտեմբերի 17-ին Տագանրոգի ճարտարապետության և քաղաքաշինության կոմիտեն Տագանրոգի Քաղաքային դումայի բյուջեի, հարկերի և տնտեսական քաղաքականության մշտական հանձնաժողովի նիստում պատգամավորներին ներկայացրեց Տագանրոգի գլխավոր ճարտարապետ Օլգա Շչերբակովայի նախաձեռնությունը Տագանրոգի վարչակազմի շենքի առջև «Զինվորական փառքի քաղաք» հուշակոթող տեղադրելու հարցը։
2014 թվականի փետրվարին հայտարարվեց, որ քաղաքաշինական քաղաքային խորհուրդը և գլխավոր ճարտարապետ Օլգա Շչերբակովան նախնական որոշում են ընդունել հուշակոթողը քաղաքապետարանի շենքի մոտ տեղադրելու մասին։ Այս կապակցությամբ Վլադիմիր Լենինի կիսանդրու ճակատագիրը մնացել է առկախ։
2014 թվականի օգոստոսին քաղաքի բնակիչներին ապշեցրել էր այն եղանակը, որով քաղաքի ղեկավարությունը վերանորոգել է կիսանդրու պատվանդանի երեսպատման սալիկները։ Գրանիտե սալիկները պատվանդանին ամրացվել էին գրասենյակային կպչուն ժապավենով։


== Տես նաև ==
Լենինի հուշարձան (1935, Տագանրոգ)
Լենինի հուշարձան (1970, Տագանրոգ)


== Ծանոթագրություններ ==
Կինտանա դել Պուենտե

Կինտանա դել Պուենտե (իսպ.՝ Quintana del Puente), բնակավայր և մունիցիպալիտետ Իսպանիայում, գտնվում է Պալենսիա պրովինցիայում (Կաստիլիա և Լեոն ինքնավար համայնքում)։ Մունիցիպալիտետը մտնում է Էլ Սեռատո Պալենտինո շրջանի կազմի մեջ։ Տարածքը կազմում է 11,52կմ2։ Բնակչությունը 248 մարդ (2010 թվականի տվյալներով)։


== Արտաքին հղումներ ==
Diputación de Palencia Archived 2015-01-08 at the Wayback Machine.
Անձավք

Անձավք, լեռնագագաթ Հայաստանի Արագածոտնի մարզում, Արագածի լեոեահամակարգի հյուսիսային մասում, Ծաղկահովիտ գյուղից հարավ։ Բարձրություն 2219  մ։


== Ծանոթագրություններ ==
Փխրուտ

Փխրուտ, գյուղ Հայկական ԽՍՀի Ղափանի շրջանում, Քաջարան քաղաքից 7-8 կմ հարավ-արևմուտք, Ողջի գետի վերին հոսանքի աջ կողմում, Մեղրու լեռնաշղթայի կանաչապատ լեռնալանջին։
Ունի ցուրտ կլիմա և ամառանոցային և առողջարար օդ։


== Պատմություն ==
Հնում կոչվել է Բեխորոտ կամ Բուխրուտ և ընդգրված է եղել Սյունիքի Ձորք կամ Կապան գավառում։ Հետագայում Պուրխուտ անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։ 
Գյուղն ապաբնակեցվել է 1970-ական թվականներին։ 1976 թվականի այլևս որպես բնակավայր չի հիշատակվել։


== Բնակչություն ==
Բնակիչները հայեր էին։
Փխրուտի ազգաբնակչության փոփոխությունը.


== Տնտեսություն ==
Բնակչության հիմնական զբաղմունքը անասնապահությունն ու մեղվաբուծությունն էր։


== Պատմամշակութային կառույցներ ==
Գյուղն ունի XVII դարի թաղակապ, բազալտե քարից շինված կանգուն եկեղեցի, որի գավթում կան խաչարձան գերեզմաններ։ Գյուղից 2-3 կմ արևելք գտնվում է Շինատեղ կոչվող գյուղատեղին։


== Կրթություն ==
Գյուղն ուներ ութամյա դպրոց, ակումբ-գրադարան։


== Գրչություն ==
Եղել է գրչության կենտրոն։


== Ծանոթագրություններ ==


== Արտաքին հղումներ ==